Document ID: 32012D0104

A BIZOTTSÁG VÉGREHAJTÁSI HATÁROZATA
(2012. február 20.)
egyes németországi kifizető ügynökségeknek az Európai Mezőgazdasági Vidékfejlesztési Alapból (EMVA) finanszírozott kiadásokat érintő számláinak a 2008. pénzügyi évre vonatkozó elszámolásáról
(az értesítés a C(2012) 907. számú dokumentummal történt)
(Csak a német nyelvű szöveg hiteles)
(2012/104/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a közös agrárpolitika finanszírozásáról szóló, 2005. június 21-i 1290/2005/EK tanácsi rendeletre (1) és különösen annak 30. és 33. cikkére,
az Alap bizottságával folytatott konzultációt követően,
mivel:
(1)
A 2009/373/EK (2), a 2010/59/EU (3), a 2010/721/EU (4) és a 2011/103/EU (5) bizottsági határozat keretében a 2008. pénzügyi évre vonatkozóan a németországi „Bayern” és a görögországi „OPEKEPE” kifizető ügynökség kivételével valamennyi kifizető ügynökség számláinak elszámolására sor került.
(2)
Új információk megküldését és további ellenőrzések elvégzését követően a Bizottság immár határozatot hozhat a németországi „Bayern” kifizető ügynökség által benyújtott, az Európai Mezőgazdasági Vidékfejlesztési Alapból (EMVA) finanszírozott kiadásokat érintő számlák teljességéről, pontosságáról és valódiságáról.
(3)
Az 1290/2005/EK rendelet 30. cikkének (2) bekezdésével összhangban e határozat nem sérti a Bizottság által elfogadott, az uniós szabályoknak nem megfelelő kiadásokat az uniós finanszírozásból kizáró későbbi határozatokat,
ELFOGADTA EZT A HATÁROZATOT:
1. cikk
A németországi „Bayern” kifizető ügynökségnek az Európai Mezőgazdasági Vidékfejlesztési Alapból (EMVA) finanszírozott kiadásokat érintő számlái a 2008. pénzügyi évre vonatkozóan elszámolásra kerülnek.
A melléklet tartalmazza az e rendeletnek megfelelően az egyes vidékfejlesztési programok vonatkozásában az érintett tagállamoktól behajtandó vagy részükre kifizetendő összegeket, ideértve az 1290/2005/EK rendelet 33. cikke (8) bekezdésének alkalmazásából eredő pénzösszegeket is.
2. cikk
Ennek a határozatnak a Németországi Szövetségi Köztársaság a címzettje.
Kelt Brüsszelben, 2012. február 20-án.

Labels: 4
19
6
18
15